Am nögschte Tag simr mitm Bus nach Butare und hän so richtig erfahre, was es heisst e "Fremdkörper" z si, neume. Alli hän uns ahgstarrt, gwüssi häns super gfunde, hän uns au  welle ahlänge und unbedingt welle mit uns schwätze, anderi hän nur finschter und befremdet gluegt…an das wärde mr uns glaub nie gwöhne. Au wo mr in Butare ahcho sin und no e Viertelstund hän müesse zum Huus laufe ischs hart gsi. Die Stross zum Huus sin si ebbe jetzt am baue und alli sin voll am schaffe gsi, wo mir mit unserne Köffere und subere Kleider cho sin…s isch so erniedrigend gsi, so usgstellt z si, nur durch unseri Hutfarb.